Delhi University Began Registration Process Maximum Number Of Applicants Are From National Capital Rp | दिल्ली यूनिवर्सिटी में एडमिशन के लिए रजिस्ट्रेशन शुरू, 2.70 लाख छात्रों ने भरा फॉर्म - Firstpost Hindi
दिल्ली यूनिवर्सिटी में एडमिशन के लिए रजिस्ट्रेशन शुरू, 2.70 लाख छात्रों ने भरा फॉर्म
कुल रजिस्ट्रेशन में दिल्ली-एनसीआर के छात्रों की संख्या सबसे ज्यादा है. जिन प्रदेशों के छात्रों ने काफी कम आवेदन दिए हैं उनमें कर्नाटक, चंडीगढ़, अरुणाचल प्रदेश, गुजरात और तमिलनाडु के नाम हैं
Updated On: Jun 11, 2018 05:13 PM IST
दिल्ली यूनिवर्सिटी में 15 मई से रजिस्ट्रेशन शुरू हो चुका है. अंडरग्रेजुएट कोर्स के लिए अबतक 2.70 लाख छात्रों ने रजिस्ट्रेशन कराया है. चौंकाने वाली बात यह है कि कुल रजिस्ट्रेशन में दिल्ली-एनसीआर के छात्रों की संख्या सबसे ज्यादा है. यूनिवर्सिटी के पोर्टल पर इसकी जानकारी दी गई है.
इंडियन एक्सप्रेस की खबर के मुताबिक, दिल्ली एनसीआर के बाद उत्तर प्रदेश, हरियाणा, बिहार और राजस्थान के छात्रों ने सबसे ज्यादा फॉर्म भरे हैं.
जिन प्रदेशों के छात्रों ने काफी कम आवेदन दिए हैं उनमें कर्नाटक, चंडीगढ़, अरुणाचल प्रदेश, गुजरात और तमिलनाडु के नाम हैं.
जिस दिन बिहार में 12वीं का रिजल्ट आया, उसके अगले दिन दिल्ली यूनिवर्सिटी में फॉर्म भरने की अंतिम तारीख थी. इस कारण बिहार के काफी लड़के रजिस्ट्रेशन नहीं करा पाए.
कुल रजिस्ट्रेशन में 1 लाख 38 हजार 450 छात्र दिल्ली-एनसीआर से हैं जबकि यूपी से 76,042, हरियाणा से 45 हजार 542, बिहार से 16 हजार 838 और राजस्थान से 11 हजार 625 छात्र हैं. दिल्ली यूनिवर्सिटी में 56 हजार सीटें हैं.
कर्नाटक से 364, चंडीगढ़ से 557, अरुणाचल से 698, गुजरात से 784 और तमिलनाडु से 801 आवेदन डाले गए हैं.
दिल्ली यूनिवर्सिटी में 7 जून तक रजिस्ट्रेशन होंगे. यूनिवर्सिटी ने 5 कटऑप जारी करने की बात कही है जिसमें पहला 19 जून को आएगा. कुल रजिस्ट्रेशन में 1,44,248 महिलाओं के हैं जबकि 1,34,297 पुरुषों के. 29 अन्य ने आवेदन भरे हैं. यूनिवर्सिटी के अधिकारी ने बताया कि 2,78, 544 ने पेमेंट चुकाए हैं. पिछले साल 2.20 लाख छात्रों ने पेमेंट किए थे.
Tags: Delhi Universitydelhi university 2018 first cutoffdelhi university admission 2018 last datedelhi university admissions 2018delhi university online application informationdelhi university ug admission 2018du admission 2018 cut offdu admissions 2018du first cut offdu last date to registerdu online registraton 2018दिल्ली यूनिवर्सिटीदिल्ली यूनिवर्सिटी कटऑफदिल्ली यूनिवर्सिटी में एडमिशनदिल्ली यूनिवर्सिटी में रजिस्ट्रेशन शुरू